Kl.19.55 på NRK1: 
«Norges smarteste» 

Intens folkeliggjøring redder ikke kunnskapskonkurransen «Norges smarteste» fra å være et program først og fremst for Norges smarteste. 

Fem smarte deltagere blir i hver episode hurtig samlebånd-introdusert med ett enkelt utsagn, av typen «Det er litt tabubelagt å være smart i Norge», og så flyttes vi inn i studioet, der programleder Nadia Hasnaoui utbroderer med én kuriositet om hver utfordrer. 
Og så kjøres det i gang. 

Les hele anmeldelsen her: 
Sprikende hjernetrim-sirkus. 

Gjennom et langt program med oppgaver på ulike fagfelt, er det naturlig at seerengasjementet daler i de bolkene en selv ikke er interessert i. 
Er ikke tall din greie, kan det bli lenge å vente 20 minutter på en språkoppgave. 
Brenner du derimot for brøk, er du sikret noen minutter heftig hoderegning. 

Det spørs om «Norges smarteste», selv med danseinnslag, er folkelig nok til å samle den brede seerskaren. 
Programmet oppleves som en tilfeldig samling sirkusnumre for åndseliten, og det savnes en helhet i det kreative kaoset. 

Det mest spennende er den avsluttende duellen mellom andre og tredjeplassen om hvem som får gå videre til semifinale. 
Bare synd den thrilleren kun utspiller seg de siste fem minuttene. 

Vurdert av Ingvill Dybfest Dahl 

Oversikt over høstens seriepremierer: 
Slik blir TV-høsten. 
